ইনফরমেশন সার্ভিসেস নেটওয়ার্ক লিমিটেড ১৯৯৬ সালের ৬ জুন আত্মপ্রকাশ করে। কোম্পানিটি বাংলাদেশে প্রথম কোম্পানি হিসেবে ইনটারনেট সার্ভিস প্রভাইডার (আইএসপি) হিসেবে কাজ শুরু করে। এর পরে প্রতিষ্ঠিত আইএসপি কোম্পানিগুলো ক্রমান্বয়ে ভালো করলেও পিছিয়ে পড়ছে ইনফরমেশন সার্ভিসেস নেটওয়ার্ক লিমিটেড। নতুন অনেক পন্য ও সুবিধা চালু করলেও ব্যবসায়িকভাবে উন্নতি হচ্ছে না কোম্পানির। সম্প্রতি ২০১৩ অর্থবছর শেষে সাধারন বিনিয়োগকারীদের জন্য কোনো ধরনের ডিভিডেন্ড ঘোষনা না করায় কোম্পানিকে ‘বি’ ক্যাটাগরি থেকে ‘জেড’ ক্যাটাগরিতে নামিয়ে দেয়া হয়।